《潮阳文山祠》
明代·游朴

熹光蚀尽虏尘飞，犹把空戈向日挥。二帝蒙尘仍蹈海，孤臣视死已如归。

睢阳远抱前朝恨，燕市长悲国事非。惟有丹心照千古，寒鸦古木共斜晖。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。